jkorsvik/nowiki_second_scrape_merged huggingface dataset:
Acuña

Acuña er en by og en kommune i den meksikanske delstaten Coahuila. Byen befinner seg ved Río Bravo på grensen mot Texas i USA. Folketelling fra 2005 viser at Ciudad Acuña hadde 126 238 innbyggere.
Abdellatif Jouahri

Abdellatif Jouahri er en marokkansk økonom. 
Han er pr juni 2008 sentralbanksjef i Marokkos sentralbank, en stilling han har hatt siden siden 23. april 2003. 
Han har tidligere også vært finansminister og minister for reform av offentlig sektor i Marokko, og han har vært banksjef i den private banken BMCE Capital. 
Jouhari overtok etter Mohamed Sekkat. 


== Referanser ==


== Eksterne lenker ==
Sentralbankens hjemmeside
Pressemelding om utnevnelsen
Moder Teresa internasjonale lufthavn

Moder Teresa internasjonale lufthavn (IATA: TIA, ICAO: LATI) er Albanias eneste internasjonale lufthavn. Flyplassen  er vanligvis kjent under navnet Rinas internasjonale lufthavn og ligger 25 kilometer utenfor Tirana, i landsbyen Rinas (albansk: Rinasi). Flyplassen er oppkalt etter Moder Teresa, som ble født i Albania.


== Selskaper og ruter ==


== Eksterne lenker ==
Offisielt nettsted 
(en) Tirana International Airport Nënë Tereza – kategori av bilder, video eller lyd på Commons 
Aerial photo of Rinas Mother Teresa Airport
Qemal Stafa stadion

Qemal Stafa er et flerbruksstadion i Tirana i Albania som er oppkalt etter Qemal Stafa. Det brukes mest til fotballkamper og har en kapasitet på 25 000 (19 200 seter) tilskuere. Stadionet er det største i Albania og er hjemmebanen til det albanske landslaget og et par albanske klubblag.


== Referanser ==


== Eksterne lenker ==
(en) Qemal Stafa Stadium – kategori av bilder, video eller lyd på Commons
Bispen (fjell)

Bispen er et fjell på toppen av Trollstigen lengst syd i Isterdalen, i Rauma kommune i Møre og Romsdal. Det har en høyde på 1 462 meter over havet.


== Turbeskrivelse ==
Det er tre ruter til topps, hvorav to (Sydryggen og Østryggen) krever klatring. Nordryggen er bratt og luftig, men den kan bestiges uten tradisjonell fjellklatring. Starten er fra toppen av Trollstigen, langs veien mot Valldal. Stien går opp langs nordsiden av elva. Følg den et stykke, deretter bratt oppover lia på vestsiden av Bispen og Bispevatnet, hvor den svinger opp til «bandet» mellom Kongen og Bispen. Herfra er det lett klyving oppover. Nær toppen blir det ganske luftig.
Bispen er en av de «enkleste» av de kjente toppene i romsdalsfjellene å bestige. Det kan derfor være en del trafikk opp Nordryggen, og det er i enkelte parti blitt flere varianter av stien. Turen til toppen tar mellom 2,5 og 4 timer.


== BASE-hopping ==

Bispens bratte nordvegg har vist seg egnet for BASE-hopping. Fra sommeren 2006 har BASE-hoppere gjort flere hopp med wingsuit, like forbi Øvre bispesving i Trollstigvegen. I august 2009 omkom en sørafrikansk statsborger da han skulle utføre et hopp fra fjellets nordvegg.


== Referanser ==


== Eksterne lenker ==
(en) Bispen – kategori av bilder, video eller lyd på Commons
Mondego

Mondego er den lengste elven som bare renner innenfor grensene til Portugal. Den har sitt utspring i Serra da Estrela, den høyeste fjellkjeden i Fastlands-Portugal og renner 234 km fra kommunen Gouveia (1 425 moh) i Serra da Estrela til munningen i Atlanterhavet ved byen Figueira da Foz. Den renner gjennom byene Penacova, Coimbra og Montemor-o-Velho. 


== Galleri ==
Live at Budokan

Live at Budokan er et konsertalbum og en konsert-DVD av progressiv metal bandet Dream Theater.
Albumet (3 CD-er) og DVD-en (2 DVD-er) ble utgitt 5. oktober 2004. De ble innspilt i Nippon Budokan Hall den 26. april, 2004 i Tokyo Japan.


== Sporliste ==


=== CD ===


=== DVD ===


==== Disk 1 ====
Budokan konsert:

«As I Am» – 8:34
«This Dying Soul» – 12:12
«Beyond This Life» – 19:34
«Hollow Years» – 9:19
«War Inside My Head» – 2:30
«The Test That Stumped Them All» – 4:53
«Endless Sacrifice» – 11:20
«Instrumedley» – 12:09
«Trial of Tears» – 13:58
«New Millennium» – 7:59
«Keyboard solo» – 3:59
«Only a Matter of Time» – 7:25
«Goodnight Kiss» – 6:14
«Solitary Shell»  – 5:51
«Stream of Consciousness» – 10:55
«Disappear» – 5:55
«Pull Me Under» – 9:00
«In the Name of God» – 17:36


==== Disk 2 ====
Dokumentarer og ekstramateriell:

Riding The Train Of Thought: Japansk turnedokumentar – 29:46
John Petrucci Guitar World – 6:27
Jordan Rudess Keyboard World – 6:43
Mike Portnoy Drum Solo – 12:08
The Dream Theater Chronicles: 2004 turnens åpningsvideo – 5:43
Instrumedley – Flervinkelbonus – 12:03


== Personell ==
James LaBrie – vokal
John Myung – Bass
John Petrucci – Gitar
Mike Portnoy – Trommer, Perkusjon
Jordan Rudess – Keyboard


== Eksterne lenker ==
(en) Live at Budokan på Discogs 
(en) Live at Budokan på MusicBrainz
Selman Stërmasi stadion

Stadiumi Selman Stërmasi er et flerbruksstadion i Tirana, Albania. Det brukes for det meste til fotball og har en kapasitet på  12 500 tilskuere. Stadionet er hjemmebane for SK Tirana, men brukes også av Dinamo Tirana og FK Partizani Tirana. Stadionet er oppkalt etter Selman Stërmasi, en av SK Tiranas beste spillere i gjennom tidene. Den har  og brukes i tilleff . 


== Eksterne lenker ==
Worldstadiums.com Arkivert 21. juni 2008 hos Wayback Machine.
Mørkkongslys

Mørkkongslys (Verbascum nigrum) er en inntil 100 cm høy, flerårig plante i kongslysslekta i brunrotfamilien (etter tidligere systematikk Scrophulariaceae s.l.).


== Beskrivelse ==

Bladrosetten har dypt grønne eller mørkegrønne og hjerteformede blader med spiss ytterst. Grunnbladene har hårete underside, men glatt overside.
Blomstringen skjer fra juni til september. Planten har en karakteristisk lang stengel fra bladrosetten. Stengelen er ofte rødlig og den er besatt besatt med femflika, sterkt gule blomster med en purpurflekk innerst og kraftige, oransje pollenbærere med fiolette hårete pollentråder.


== Utbredelse ==
Mørkkongslys vokser i skogkanter, tørrbakker og veikanter. I Norge er mørkkongslys vanlig på Østlandet og i fjord og dalstrøk nord til Steinkjer og Hadsel, med registrert høyderekord på 1050 moh.


== Referanser ==


== Eksterne lenker ==
(en) Mørkkongslys i Encyclopedia of Life 
(en) Mørkkongslys i Global Biodiversity Information Facility 
(no) Mørkkongslys hos Artsdatabanken 
(sv) Mørkkongslys hos Dyntaxa 
(en) Mørkkongslys hos ITIS 
(en) Mørkkongslys hos NCBI 
(en) Mørkkongslys hos The International Plant Names Index 
(en) Mørkkongslys hos Tropicos 
(en) Kategori:Verbascum nigrum – bilder, video eller lyd på Wikimedia Commons 
(en) Verbascum nigrum – galleri av bilder, video eller lyd på Wikimedia Commons 
Verbascum nigrum – detaljert informasjon på Wikispecies
Mareritt ved midtsommer

Mareritt ved midtsommer var en TV-produsert kriminalfilm med etterforskerne Helmer & Sigurdson som gikk på NRK i romjula 1979.  Mareritt ved midtsommer ble skrevet av Jon Bing og Tor Åge Bringsværd, og hovedrollene ble spilt av Alf Nordvang og Anders Hatlo. 
VGs TV-anmelder (Ludvig Iversen) gav den svært hard medfart og mente særlig at manuset var svakt. «Dette var et flaut venstrehåndsarbeide som fratok seerne all mulig spenning fra første stund», var hans ord. Han mente videre at instruksjonen var bånn og filmregien måtelig.


== Handling ==
Ekteparet Lehmann er på ferie ved deres landsted på Sørlandet. Etterhvert skal mange skumle ting foregå ved landstedet, og idyllen brytes brått av en uhyggelig hendelse. 
Tove Lehmann plages av nattlige mareritt. Er det hennes avdøde ektemann som viser seg utenfor vinduet ì sommernatten? Politibetjent Sigurdson og hans kollega Mette løser mysteriet.
Opplegget for kriminalen er denne gang litt annerledes enn i andre «Helmer og Sigurdsson»-serier. Seerne får vite mer enn politiet og kan følge den kriminelle utviklingen på en annen måte.


== Om serien ==
Opptakene skjedde i Risør, Tvedestrand, Skien og Oslo.Den ble innspilt sommeren 1979, omtrent samtidig som Septembermordet og Spøkelsesbussen.


== Rolleliste ==
Helmer: Alf Nordvang
Sigurdson: Anders Hatlo
Henrik Lehmann: Per Tofte
Tove Lehmann: Monna Tandberg
Mette: Marit Kolbræk
Turid: Hennika Skjønberg
Kjøpmannen: Kaare Zachariassen
Fiskeren Markus: Julian Strøm
Fru Gundersen: Gøril Havrevold
Optikeren: Inger Teien
Fru Stokke: Gunhild Grünfeld
Ingeniør Iversen: Rolf Sand
Graveren: Per Gundersen
Banksjefen: Bernt Erik Larssen
Campingdamer: Elisabeth RisengMette Lange Nilsen


== Referanser ==


== Eksterne lenker ==
(en) Mareritt ved midtsommer på Internet Movie Database 
(no) Mareritt ved midtsommer hos Filmfront 
(no) Mareritt ved midtsommer på NRK TV
Clara Rojas

Clara Leticia Rojas González (født 20. desember 1964 i Bogotá i Colombia) er en colombiansk politiker og advokat, som var valgkampleder for Íngrid Betancourt under presidentvalget i 2002. Sammen med Betancourt ble hun bortført av den venstreorienterte geriljaorganisasjonen FARC den 23. februar 2002. Hun ble sluppet fri 10. januar 2008. Hun fortalte da at hun ikke hadde sett Betancourt på tre år.


== Tidlig politisk karriere ==
Clara Rojas er datter av Clara González de Rojas. Hun fikk sin advokatbevilling i 1992, og ble samme år kjent med Íngrid Betancourt. Sammen grunnla de i 1997 miljøpartiet  Oxígeno Verde (spansk: Grønt oksygen), som hun ble nestleder for. Hennes hovedsaker var kamp mot krig, urett og korrupsjon i Colombia.
I 2002 ble Clara Rojas valgkampleder for Íngrid Betancourt og samtidig visepresidentkandidat for Oxígeno Verde.


== Bortføring ==
23. februar 2002 ble hun og Íngrid Betancourt bortført av medlemmer av den FARC mens de drev valgkamp. FARC offentliggjorde 15. mai 2002 en video av begge. I en video offentliggjort 13. mai 2003 rettet hun en appell til sin familie.
Clara Rojas fødte 16. april 2004 en sønn i fangenskap. Faren var en av fangevokterne. Hun avviste et tilbud om å bli satt fri, fordi hun ikke ville forlate Íngrid Betancourt. FARC truet senere en mann i provinsen Guaviare til å ta seg av barnet. Han overgav i sin tur barnet til et sykehus, og i 2005 tok barnevernet over omsorgen. Etter at mannen, etter forlangende fra FARC, prøvde å få barnet tilbake, ble dets identitet avdekket.
10. januar 2008 ble Rojas sluppet fri, etter 2 147 dager i fangenskap. 13. januar så hun igjen sønnen sin for første gang siden 2005.


== Beretninger ==
I 2009 fikk hun utgitt sin historie som bok. Boka er oversatt til mange språk.Historien hennes inspirerte spillefilmen «Operation E», et spansk-fransk-kolombiansk samarbeid, lansert i 2012.


== Senere politisk karriere ==
I 2010 stilte hun til valg for sete i Colombias senat med støtte av Partido Liberal Colombiano. Hun fikk knappe 6 000 stemmer, og ble ikke valgt. I 2014 ble hun valgt til medlem av Representantenes Hus for fire år.


== Referanser ==
TDC

TDC (tidligere TeleDanmark) er et dansk teleselskap med virksomhet innen mobiltelefoni, fasttelefoni og Internett i en rekke europeiske land. TDC leverer også kabel-TV i Danmark.
Selskapet er børsnotert og har hovedkvarter i København, Danmark. 
I 2005 hadde konsernet en omsetning på 46,6 mrd danske kroner. Antall kunder er om lag 10 millioner. Selskapets globale konsernsjef er den unge dansken Henrik Düring Poulsen, som i november 2008 erstattet Jens Alder.
TDC består av de tidligere selskapene danske TeleDanmark og svenske Song Networks (inntil 2002 Tele1Europe). TDC er 100% privat eid, etter at den danske staten solgte seg helt ut av selskapet på 1990-tallet forut for «Teleforliget» i det danske Folketinget.


== Historie ==
TDC har sin historie tilbake til 1875, og fikk etterhvert monopol på teletjenester i Danmark. I 1994 åpnet den danske regjeringen opp for salg av «folkeaksjer» til private, to år før en bred liberalisering og innføring av konkurranse i det danske telemarkedet. I årene 1997–98 ble selskapet privatisert i to trinn, hvor amerikanske eierinteresser tok majoritetskontroll med selskapet. Navnet ble i 2000 endret til TDC.


== TDC Norge ==


== TDC Sverige ==
21. juni 2016 annonserte det svenske telekomselskapet Tele2 at de hadde inngått en avtale om å kjøpe TDC Sweden for 2,9 milliarder svenske kroner.


== Referanser ==


== Eksterne lenker ==
Offisielt nettsted 
(en) TDC (telephone company) – kategori av bilder, video eller lyd på Commons 
TDC i Norge
Storfolk og småfolk

Storfolk og småfolk er en norsk svart-hvitt filmkomedie fra 1951 regissert av Tancred Ibsen. Han skrev også manuset. Filmen er bygget opp rundt fem fortellinger av Hans Aanrud og handlingen er lagt til landsbygden i Norge. Den følger både høy og lav, blant annet bygdeoriginaler og storkarer, bønder og «gamlinger».
Filmen ble ganske godt mottatt. Aftenposten skrev «I Mari Smehaugen og I bestefars ærend føler man noe av den indre varme og glede man hadde da man leste fortellingen i Aanruds eget språk». Dagbladet skrev at «…en rekke av våre ypperste skuespillere er med og lager håndfaste teatersketsjer».


== Rolleliste ==
Senere landskjente Harald Heide-Steen jr. hadde også en liten rolle som den trassige og selvbevisste «gårdsgutten på Evenstad».  Han var på den tiden tolv år.


== Referanser ==


== Eksterne lenker ==
(en) Storfolk og småfolk på Internet Movie Database 
(no) Storfolk og småfolk i Nasjonalbibliotekets filmografi 
(no) Storfolk og småfolk hos Filmfront
Epoksy

Epoksy eller kunstharpiks er en flytende plastmasse der molekylene vil polymerisere når de utsettes for varme, eller blir blandet med en såkalt herder. Molekylene danner da forbindelser på kryss og tvers, og massen stivner. 
Litt avhengig av hvilke stoffer som polymeriserer, dannes forbindelser til underlaget slik at massen blir sittende fast og fungerer som lim. De fleste epoxyer dannes ved en reaksjon mellom to stoffer. Araldit er et relativt kjent eksempel på epoksylim.
Epoksy brukes også til overflatebehandling (lakk), og til å lage komposittmaterialer armert med f.eks. glassfiber eller karbonfiber.
Epoksy har god festeevne og er motstandsdyktig mot kjemikalier og varme. Dens egenskaper som et dielektrikum kan endres ved tilsetninger.


== Referanser ==
2. https://snl.no/epoksyharpikser
Europarekordhistorikk på 50 m fri

Oversikt over utviklingen av europarekorder på 50 m fri (svømming) for både langbane (50 meter) og kortbane (25 meter).


== Langbane ==


=== Herrer ===


=== Damer ===


== Kortbane ==


=== Herrer ===


=== Damer ===


== Andre europarekorder ==
M. King Hubbert

Marion King Hubbert (født 5. oktober 1903, død 11. oktober 1989) var en amerikansk geolog som arbeidet ved oljeselskapet Shells forskningslaboratorium i Houston, Texas. Han gjorde flere viktige oppdagelser innen geologi og geofysikk, og er mest kjent for sine teorier rundt produksjonstoppen i oljeutvinning, vanligvis omtalt som «peak oil».

«Peak oil»-teorien springer ut fra studier Hubbert gjorde på kapasiteten til oljefelt og naturgassreserver. Han forutså at for et gitt geografisk område – fra ett enkelt oljefelt til verdens totale oljereserver – vil en grafisk fremstilling av produksjonstakten ligne en klokkeformet kurve. Med utgangspunkt i denne teorien forutså Hubbert i en forskningsrapport publisert i 1956, at den totale oljeproduksjonen i USA ville nå sin topp mot slutten av 1960-tallet eller på begynnelsen av 1970-tallet. Hubbert ble berømt da teorien viste seg å stemme med forbløffende presisjon; USAs oljeproduksjon nådde toppen i 1971. Kurven han brukte i sine analyser er kjent som Hubberts kurve, og toppen av denne kurven blir i «peak oil»-teorien omtalt som the Hubbert peak.


== Priser (utvalg) ==


== Referanser ==


== Eksterne lenker ==
hubbertpeak.com Arkivert 15. juni 2006 hos Wayback Machine.
Ron Schuler's Parlour Tricks: M. King Hubbert
Technocracy, Hubbert and peak oil Artikkel fra The North American Technocrat
«A tribute to M. King Hubbert»
M. King Hubbert as a Teacher, Fred Meissners innlegg ved GSAs årsmøte 2003
Hubbert Quorum, United States Geological Survey (USGS)
M. King Hubbert Center ved Colorado School of Mines
Sikspens

Sikspens eller sixpence, også kalt sikspenslue/sixpence-lue, golflue og annet, er en rund, flat skyggelue der skyggen er trukket med stoff og den bløte pullen ofte er høy i bakkant. Lue- eller hattetypen finnes i ulike formvarianter.
Sixpence-luene oppstod på 1500-tallet som en videreutvikling av vanlige flate baretter for menn, ofte kalt bonnets på engelsk. Luene har siden vært brukt i forskjellige sammenhenger og av forskjellige samfunnsgrupper. På 1900-tallet ble de populære hodeplagg til sports-, fritids- og arbeidsbruk i Nord-Amerika og Europa, særlig i England, men også i form av for eksempel kinesiske «maoluer». Sixpencer er i dag blant annet moteplagg, og bæres med luepullen trukket bakover eller dyttet framover over lueskyggen.


== Navn ==
Forskjellige varianter av sixpenseluer har tidvis vært svært populære som hodeplagg til fritids- og arbeidsbruk, og luetypen har derfor fått flere kallenavn, ikke minst på engelsk. Betegnelsen sixpence kan regnes som en pseudoanglisisme, og brukes i Norge og Danmark og stammer antakelig fra den opprinnelige prisen på luene. Sikspensluer omtales ofte også som golfluer eller bare caps på norsk. Ordet møsse, fra svensk mössa eller tysk Mütze, ble brukt i Trøndelag og Nord-Norge. På engelsk er en av de vanlige betegnelsene flat cap. Listene viser flere navn.


=== På engelsk ===
Ascot cap (sikspenslue med stivere pull, også kalt  Cuffley cap)
Bunnet (i Skottland)
Button top («knappetopp»)
Cabby Cap («drosjesjåførlue», i USA)
Cheese-cutter (i New Zealand og Canada)
Cloth cap (i Storbritannia)
Conductor's hat
Dai cap (i Wales)
Derby cap
Driving cap eller Drivers cap («sjåførlue», i USA)
Flat hat (i Storbritannia)
Foreskin Cap («forhudlue», i Vest-Canada)
Golf cap («golflue»)
Grandpa cap («bestefarslue», i Australia)
Halibut cap («hellefisklue»)
Hogans cap
Irish cap
Ivy cap (i USA)
Jeff cap
Newsboy cap («avisselgerlue»)
Baker Boy
Apple Cap
Eight Panel (luepull sydd av åtte felt)
Jay Gatsby  (oppkalt etter Den store Gatsby)
Fisherman's cap («fiskerlue»)
Longshoreman's hat («havnearbeiderhatt»)
Lundberg Stetson (oppkalt blant annet etter stetsonhattene)
Paddy cap – i Irland
Phatty Hat
Scally cap (i Nord-Amerika)
Scone bunnet («knollue»)
Skip Cap  (i Canada)
Slap cap  (i USA)
Mr T's Jazz cap
Touring cap – i USA
Windsor cap


=== På andre språk ===


== Annet ==
Den engelske tegneseriefiguren Andy Capp, som stod på trykk første gang i 1957, bærer en karakteristisk sikspens,
Den engelske popartisten Gilbert O' Sullivan framstod på 1970-tallet med et karikert image kledt i «arbeideklassedrakt» fra 1930-tallet, blant annet med sikspens. Også mange andre artister har brukt tilsvarende luer for å virke kule eller få et tydeligere visuelt særpreg.


== Eksterne lenker ==
(en) Flat caps – kategori av bilder, video eller lyd på Commons 
Caps fit for new generation (moteomtale)
Hvordan lage en sixpence i 1500-tallsstil (på engelsk)
Apothekernes Laboratorium

Apothekernes Laboratorium (AL), senere Alpharma, var et norsk-amerikansk legemiddelkonsern stiftet i 1903 som «Apothekernes Laboratorium for specialpræparater». Konsernet ble splittet opp og solgt i 2006. En produksjonsavdeling på Skøyen overtatt av Axellia ble beholdt frem til 2012.Selskapet hadde en avdeling fre legemiddelfirmaet Xellias historie som beskjeftiger seg med legemidler.
I 1975 etablerte Apothekernes Laboratorium seg i USA ved å kjøpe en bedrift og bygge fabrikk i Chicago Heights i Illinois. I 1984 var Roy Cohen adm.dir. i det amerikanske datterselskapet AL Laboratories Inc.I 1983 kjøpte Apothekernes Laboratorium danske Dumex fra den kanadiske eieren CDF Life Sciences Inc. (et datterselskap av Canada Development Corporation) for 27 millioner dollar. Kjøpet ble finansiert gjennom en emisjon der det amerikanske datterselskapet AL Laboratories Inc., som kjøpte danske Dumex gjennom sitt datterselskap A.L.- Pharma, la ut 1,5 av totalt 4 millioner aksjer for salg på American Stock Exchange i New York. Apothekernes Laboratorium eier 2,4 millioner aksjer etter emisjonen. Etter kjøpet fikk Apothekernes Laboratorium en omsetning på over 1 milliard norske kroner og ble det første norske selskap registrert på en amerikansk børs. Administrerende direktør i 1983 var Einar W. Sissener. Mens markedet til AL var i Norge og i USA var Dumex sitt marked i Afrika , Asia og Midtøsten.9. februar 1984 ble AL registrert på American Stock Exchange for 15,50 dollar per aksje. Og hadde nå produksjonfasiliteter i USA, Norge, Danmark og Indonesia samt samarbeid om produksjon i Malaysia, Nigeria og Thailand.AL-konsernet besto nå bla. av :
Almedica
Alvatech
Black Boy Produkter
Den Norske Næringsmiddelfabrikk
Dumex-Norge
Horten-Konserv
Nopal
Nordenta
Norgesplaster
Plantevern-KjemiKonsernet ble lenge kontrollert av Einar W. Sissener og hans familie gjennom AL Industrier. Sissener var barnebarn av Einar A. Sissener, en av grunnleggerne av selskapet. AL Industrier solgte seg ut i 2006.


== Historikk overblikk ==
1903 Apothekernes Laboratorium etablert av en gruppe farmasøyter i Norge
1946 A/S Dumex etablert av The East Asiatic Company i Danmark
1954 Produksjon av et nytt kjerneprodukt, Bacitracin, startet opp, basert på en ny fermenteringsteknologi
1958 Produksjon av Bacitracinsink
1968-69 Gjennom 60'tallet vokste selskapet, og produksjon av Polymyxin og Colistins startet i København
1975 A.L. Laboratories Inc etableres i USA av Apothekernes Laboratorium AS
1983 A/S Dumex blir datterselskap av A.L. Laboratories Inc.
1984 A.L. Laboratories Inc. børsnoteres og noteres på American Stock Exchange
1985 Produksjon av Amphotericin B
1987 Alpharma har utviklet seg fra en liten Vancomycin-fremstiller på 1980-tallet til en av verdens største produsenter med to fabrikker
1989 Aksjene notert på New York Stock Exchange
1991 Gramicidin og Tyrothricin markedsført
1994 Alpharma etablert ved fusjon av A.L. Laboratories Inc, Dumex A/S og Apothekernes Laboratorium AS
1997 Produksjon av Tobramycinsulfat
2003 100-årsjubileum
2005 Fisjon av Finished Products / Generics Division


== Referanser ==


== Eksterne lenker ==
Hjemmeside
Inabanga

Inabanga er en kommune i provinsen Bohol på Filippinene. Ved folketellingen i 2015 kom man til et befolkningstall på 45 880.


== Barangayer ==
Inabanga er inndelt i 50 barangayer.


== Referanser ==


== Eksterne lenker ==
Offisielt nettsted 
(en) Inabanga – kategori av bilder, video eller lyd på Commons 
2007 Philippine Census Information
Jagna

Jagna er en kommune i provinsen Bohol på Filippinene. Under folketellingen i 2007 kom man til et befolkningstall på 32 034.


== Barangayer ==
Jagna er inndelt i 33 barangayer per 30. september 2019.


== Referanser ==


== Eksterne lenker ==
Offisielt nettsted 
(en) Jagna – kategori av bilder, video eller lyd på Commons 
2007 Philippine Census Information
Lila

Denne artikkelen handler om den filippinske kommunen Lila. For Artisten «Lila», se Lila Elveseter Abrahamsen. 
Lila er en kommune i provinsen Bohol på Filippinene. 
Under folketellingen i 2007 kom man til et befolkningstall på 10 801.


== Barangayer ==
Lila er inndelt i 18 barangayer per 30. september 2019.


== Referanser ==


== Eksterne lenker ==
Offisielt nettsted 
(en) Lila, Bohol – kategori av bilder, video eller lyd på Commons 
2007 Philippine Census Information